LAOAG CITY – Insanuden ni Joel Manjares ti kandidaturana para gobernador ken ni Benedict Llanes ti panagkandidatona para bise gobernador ket awan ngaruden ti lapped iti panagpailayon da Governor Maria Imelda “Imee” R. Marcos a gobernador ken ni Vice Governor Eugenio Angelo Marcos Barba a kas bise gobernador.
Kandidato dagiti dua iti babaen ti Nacionalista Party ket daytoy sumaruno a tallo a tawen ti maudi a terminoda.
Madakamat ditoy nga anak ni Fortuna Marcos, inaudian a kabsat daydi nag-Presidente Ferdinand Marcos, ni Barba.
Kabayatanna, agkandidato ni Senator Ferdinand “Bongbong” Marcos a para bise presidente, kasta met nga agpailayon a pannakabagi ti Maikadua a Distrito ni dati a First Lady Imelda Marcos.
Agkandidato da Matthew Marcos Manotoc, anak ti gobernador, ken ni Mariano Marcos a board member iti 2nd District .#
ilo_Latn ilo_Latn ilo_Latn ilo_Latn ilo_Latn